**Ministru kabineta noteikumu projekta**

**“Grozījums Ministru kabineta 2015. gada 10. februāra**

 **noteikumos Nr. 63 “Licenču un sertifikātu reģistra noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2015. gada 10. februāra noteikumos Nr. 63 “Licenču un sertifikātu reģistra noteikumi”” tika izstrādāts pēc Latvijas Bankas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma “Par Latvijas Banku” 42.3panta otrās daļas 3.punktu uz Aizsardzības pārvaldes darbinieka amatu, kura pienākumu pildīšanai izsniedzams šaujamierocis vai lielas enerģijas pneimatiskais ierocis, var pretendēt un attiecīgajā amatā var tikt nodarbināta persona, kurai nav ierobežotas (atņemtas uz laiku) tiesības nodarboties ar komercdarbību ieroču aprites jomā, izņemot gadījumu, kad attiecīgo tiesību ierobežojuma termiņš ir beidzies.Atbilstoši Ministru kabineta 2015. gada 10. februāra noteikumu Nr.63 “Licenču un sertifikātu reģistra noteikumi” (turpmāk - Noteikumi) 3.2.apakšpunktam Licenču un sertifikātu reģistrā (turpmāk - reģistrs) iekļauj ziņas par speciālajām atļaujām (licencēm) ieroču, munīcijas un speciālo līdzekļu komerciālajai apritei, komercsabiedrībām un individuālajiem komersantiem, kas tās saņēmuši, personām, kas ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem Ieroču un speciālo līdzekļu aprites likumā ir paredzēti ierobežojumi. Saskaņā ar Noteikumu 4.punktu ziņas reģistrā izmanto un apstrādā tiešsaistes datu pārraides režīmā.Noteikumu 25.punktā ir noteiktas tās institūcijas, kuras ir tiesīgas izmantot reģistrā iekļautās ziņas normatīvajos aktos noteikto funkciju veikšanai. Ņemot vērā minēto, nepieciešams veikt grozījumus Noteikumos, paredzot, ka Latvijas Bankas Aizsardzības pārvalde ir tiesīga tiešsaistes datu pārraides režīmā piekļūt un izmantot reģistrā iekļautās ziņas normatīvajos aktos noteikto funkciju veikšanai.  |
| 3. | Projekta izstrādē iesaistītās institūcijas | Iekšlietu ministrija, Latvijas Banka. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs, Latvijas Bankas Aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, III, IV, V, VI – projekts šīs jomas neskar.

Iekšlietu ministrs Rihards Kozlovskis

Valsts sekretāre Ilze Pētersone – Godmane

Dz.Rancāne, 67219419

dzintra.rancane@iem.gov.lv